
«Σύγχρονες Τάσεις και Εξελίξεις στη Νομική Επιστήμη»

στο Σπίτι της Κύπρου
Το Σπίτι της Κύπρου, το Τμήμα Νομικής Πανεπιστημίου Frederick και η ΝΟΜΙΚΗ ΒΙΒΛΙΟΘΗΚΗ πραγματοποίησαν, την Πέμπτη 8 Σεπτεμβρίου 2022, στο Σπίτι της Κύπρου (Ξενοφώντος 2Α, Σύνταγμα), την εκδήλωση με θέμα «Σύγχρονες Τάσεις και Εξελίξεις στη Νομική Επιστήμη», στο πλαίσιο της οποίας παρουσιάστηκε το νομικό-συγγραφικό έργο των μελών του ακαδημαϊκού προσωπικού του Τμήματος Νομικής Πανεπιστημίου Frederick.
Χαιρετισμό απηύθυναν ο Πρέσβης της Κυπριακής Δημοκρατίας Κυριάκος Κενεβέζος, ο Πρύτανης του Πανεπιστημίου Frederick Γιώργος Δημοσθένους, ο Πρόεδρος του Δικηγορικού Συλλόγου Αθηνών Δημήτριος Βερβεσός, η  Επικεφαλής του Επιστημονικού Τμήματος Νομικής Βιβλιοθήκης Μαρίνα Τσικουρή και η Σύμβουλος Εισδοχής του Πανεπιστημίου Frederick Φωτεινή Τεντολούρη.
Στην εκδήλωση μίλησαν, ο Καθηγητής, Πρόεδρος του Τμήματος Νομικής Πανεπιστημίου Frederick Χρίστος Κληρίδης, η Επισκ. Αναπληρώτρια Καθηγήτρια Ηλιάνα Νικολάου, ο Επίκουρος  Καθηγητής Ιωάννης Βουδούρης, η Επίκουρη Καθηγήτρια Βασιλική Καραγκούνη, ο Επίκουρος Καθηγητής Κωνσταντίνος Κουρούπης, η Επίκουρη Καθηγήτρια Μαρία Στυλιανίδου και ο Επίκουρος Καθηγητής Χάρης Αποστολόπουλος.
Την εκδήλωση συντόνισε ο Αναπληρωτής Καθηγητής, Αντιπρόεδρος του Τμήματος Νομικής Πανεπιστημίου Frederick Παναγιώτης Δέγλερης.
Σύνδεσμος παρακολούθησης: https://diavlos.grnet.gr/room/1607?eventid=12598

